Forespørgsel til skriftlig besvarelse E-005725/2020

til Kommissionen

jf. forretningsordenens artikel 138

Karen Melchior (Renew), Nathalie Loiseau (Renew), Hilde Vautmans (Renew), María Soraya Rodríguez Ramos (Renew), Izaskun Bilbao Barandica (Renew), Michal Šimečka (Renew), Javier Nart (Renew), Irena Joveva (Renew), Barry Andrews (Renew), Pascal Durand (Renew), Brando Benifei (S&D), Grace O'Sullivan (Verts/ALE), Nikolaj Villumsen (GUE/NGL), Evin Incir (S&D), Giuliano Pisapia (S&D), Tanja Fajon (S&D), Mounir Satouri (Verts/ALE), Ernest Urtasun (Verts/ALE)

Om: Nedrivning og inddragning af EU-finansierede bistandsprojekter på Vestbredden

På et møde i udenrigs- og forsvarsudvalget i det israelske Knesset den 13. august 2020 beskrev en embedsmand fra den civile administration nye retlige instrumenter, der har gjort det muligt for de israelske myndigheder at udvide nedrivningen og beslaglæggelsen af palæstinensiske hjem og strukturer, herunder EU-finansierede bistandsprojekter[[1]](#footnote-1).

Prioriterede indsatsområder mod den palæstinensiske tilstedeværelse i område C omfatter områder omkring Jerusalem, Ma'ale Adumim og E1-området, de sydlige Hebronbakker og Jordandalen[[2]](#footnote-2).

Den 11. september 2020 blev der afsat 20 mio. NIS til at kortlægge "uautoriserede palæstinensiske konstruktioner" i område C – det er første gang, at der er afsat midler til en sådan undersøgelse på statsbudgettet[[3]](#footnote-3).

I betragtning af, at det gennemsnitlige antal nedrivninger pr. måned er højere i år – på trods af coronapandemien – end under det seneste højdepunkt i 2016[[4]](#footnote-4), og i lyset af den dramatiske stigning i udviklingen af bosættelser[[5]](#footnote-5),

1. Hvilke konkrete foranstaltninger har Kommissionen truffet for at sikre en finansiel kompensation fra Israel for udgifterne til de nedrevne eller beslaglagte EU-finansierede bistandsprojekter, herunder en eventuel reduktion af et tilsvarende beløb i den bilaterale støtte mellem EU og Israel?

2. Hvad er EU's røde linjer med hensyn til de israelske aktiviteter i de ovennævnte prioriterede områder, som kan bringe muligheden for en tostatsløsning i fare?

1. Protokol fra høring i Knessets Udenrigs- og Forsvarsudvalg den 12. august 2020 (på hebræisk), http://fs.knesset.gov.il/23/Committees/23\_ptv\_581852.doc [↑](#footnote-ref-1)
2. Ibid. [↑](#footnote-ref-2)
3. https://www.haaretz.com/israel-news/.premium-israel-settlement-ministry-gets-6m-to-survey-unauthorized-palestinian-construction-1.9147627 [↑](#footnote-ref-3)
4. Ulovlige nedrivninger på Vestbredden når et nyt højdepunkt under covid-19 – Erklæring fra den humanitære koordinator, Jamie McGoldrick, 10. september 2020, https://www.un.org/unispal/document/unlawful-demolitions-in-the-west-bank-spike-during-covid-19-statement-by-humanitarian-coordinator-jamie-mcgoldrick/ [↑](#footnote-ref-4)
5. Vestbredden: Erklæring fra den højtstående repræsentant, Josep Borrell, om udvidelsen af de israelske bosættelser, https://eeas.europa.eu/headquarters/headquarters-homepage/87070/west-bank-statement-high-representative-josep-borrell-israeli-settlement-expansion\_en [↑](#footnote-ref-5)